**POZDRAVLJENI!**

Pred tabo je zadnji dan pouka na daljavo v tem tednu.

Potrudi se, naredi naloge, ki sledijo, nato si čez vikend odpočij in naberi novih moči za delo.

Lepo te pozdravljam, tvoja učiteljica Katja Štih.


**Ostanite zdravi!**

PETEK, 22. 5. 2020

**NIT**: Preprečevanje poškodb (PP priloga)

*Preden boš začel z branjem PP priloge, boš najprej ponovil poglavje o ČUTILIH. Odprl boš učbenik, stran 84.*

*Sedaj vzemi naravoslovni zvezek, napiši datum ter naslov, nato pisno odgovori na vprašanja 19. naloge. Piši čitljivo! Vsak odgovor napiši v novo vrsto. (GLEJ FOTOGRAFIJO)*

**

**!** POVRATNA INFORMACIJA UČITELJICI: fotografiraj odgovore in mi jih do ponedeljka, 25. 5. 2020, v Wordovi datoteki pošlji na arnesov naslov.

→ Ko zaključiš z odgovori, si natančno, večkrat in z razumevanjem preberi PowerPiont prilogo – **PREPREČEVANJE POŠKODB.**


***NE POZABI na domačo nalogo na 9. strani!***

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**MAT:** Krog in krožnica

SDZ – 4. del

→ Odpri matematični zvezek in prepiši tabelsko sliko – GLEJ FOTOGRAFIJO.



→ stran 10, 11, 12: Izberi si 3 – 5 nalog (lahko tudi več) in jih reši.

**NALOG MI NE POŠILJAJ!**

**SLJ:** Telefonski imenik

*USTNO ODGOVORI:*

* S kom se najpogosteje pogovarjaš po telefonu?
* Kakšen telefon uporabljaš?
* Ali znaš kakšno telefonsko številko na pamet? Čigavo?
* Poznaš razliko med stacionarnimi telefoni in mobilnimi telefoni?
* Katerega od teh imate doma?

**Ogled telefonskega imenika** (ČE IMAŠ MOŽNOST DOMA ALI PRI STARIH STARŠIH)

Nekoč so bile telefonske številke zbrane v »debelih« knjigah –

***telefonskih imenikih*.** Lahko pa smo tudi poklicali informacije o telefonskih naročnikih.

V TELEFONSKEM IMENIKU RAZIŠČI:

* po kakšnem sistemu so razvrščene telefonske številke,
* katere podatke še lahko poiščeš v telefonskem imeniku …

V današnjem času telefonske številke poiščemo na spletu ali pokličemo informacije o

naročnikih.

*→* stran 111: Reši naloge na tej strani – izpusti nalogo SAMOSTOJNO DELO!

***REŠENIH NALOG MI NE POŠILJAJ!***

*ZA STARŠE*

*Cilji: Učenci*

- berejo telefonski imenik,

- opisujejo zgradbo telefonskega imenika ter določajo okoliščine nastanka in

uporabe ter tvorčev in prejemnikov namen,

- iščejo podatke v seznamu.

**ŠPORT:** Opazovalni sprehod v naravo

→ Z enim od staršev, oz. v skladu z navodili o preprečevanju širjenja bolezni, se odpravi na sprehod. Na poti premaguj različne naravne ovire ter hkrati opazuj naravo in njene spremembe:

* opazuj rastline in jih poskušaj poimenovati, če ne veš imena, povprašaj starše;
* opazuj živali, skušaj ugotoviti, katere so se vrnile iz južnih krajev;
* opazuj delo ljudi na vrtu, polju in skušaj ugotoviti, kaj ljudje delajo in zakaj;
* opazuj rast dreves…

**Želim ti veliko užitkov in pazi nase!**